Georg Alexander Pick

Georg Alexander Pick (* 10. august 1859, Viedeň – † 26. júl 1942, Terezín) bol rakúsky matematik pôsobiaci v Prahe. V rokoch 1875-79 študoval na univerzite vo Viedni matematiku a fyziku. 

 Život 
V rokoch 1875-79 študoval na univerzite vo Viedni matematiku a fyziku. V roku 1880 získal doktorát a v tom istom roku prijal miesto asistenta fyziky na pražskej univerzite u E. Macha. V roku 1882 habilitoval, v roku 1888 bol vymenovaný za mimoriadneho a v roku 1892 za riadneho profesora matematiky na pražskej nemeckej univerzite. V školskom roku 1900-01 bol dekanom filozofickej fakulty. V roku 1929 bol penzionovaný a žil vo Viedni. Po obsadení Rakúska odišiel do Prahy. V roku 1942 bol deportovaný do Terezína a dva týždne potom zomrel.

 Dielo 
V rokoch 1876-1939 publikoval 67 prác z lineárnej algebry, teórie invariantov, integrálneho počtu, komplexnej analýzy, teórie potenciálu, diferenciálnych rovníc, integrálnych rovníc, funkcionálnej analýzy, geometrie a diferenciálnej geometrie. Všeobecne známy je Pickov vzorec o výpočte obsahu mnohouholníkov s vrcholmi v mriežkových bodoch.

Keď sa Albert Einstein stal profesorom na Nemeckej univerzite v Prahe, pomáhal mu riešiť nejasnosti okolo absolútneho diferenciálneho počtu a pri jeho aplikáciách na geometrizáciu fyziky. Podieľal sa tak na položení základov všeobecnej teórie relativity.http://ziva.avcr.cz/files/ziva/pdf/obsah-kuleru-str-lxix-lxxxiv-pdf-nahled.pdf Živa 5/2010 s. LXXVII

Referencie

 Literatúra 
 Toepell, M.: Mitgliedergesamtverzeichnis der Deutschen Mathematiker-Vereinigung 1890-1990. Mníchov 1991.
 Netuka, I.: Georg Pick - pražský matematický kolega Alberta Einsteina, Pokroky matematiky, fyziky a astronómie. 44 (1999), str. 227-232.
 Ludvíková, J.: Georg Pick (1859-1942): Život a hlavní směry jeho činnosti, Diplomová práca na PdF UK. Praha 1997.

 Iné projekty 

 Zdroj 

Kategória:Rakúski matematici
Kategória:Geometri
Kategória:Obete holokaustu
Kategória:Obete druhej svetovej vojny